EL
C 264/4
Επίσημη Εφημερίδα της Ευρωπαϊκής Ένωσης
27.7.2023
7.
Συμμετοχή όλων των σχετικών ενδιαφερόμενων μερών (ιδιωτικός τομέας, ΜΚΟ, ορισμένες κοινότητες κ.λπ.) που είναι ιδιαίτερα εκτεθειμένα/ευπαθή και/ή διαθέτουν γνώσεις/πόρους/ικανότητες που μπορούν να αξιοποιηθούν στο πλαίσιο των δράσεων προσαρμογής και/ή να τις συμπληρώσουν.
8.
Πολυεπίπεδος συντονισμός και ενσωμάτωση, τόσο οριζοντίως (π.χ. σε όλα τα υπουργεία) και καθέτως (π.χ. με άλλα επίπεδα της δημόσιας διοίκησης), στο πλαίσιο του σχεδιασμού και της υλοποίησης δράσεων προσαρμογής.
9.
Συνεχής παρακολούθηση και αξιολόγηση της υλοποίησης των δράσεων προσαρμογής, τόσο των διαδικασιών όσο και των επιπτώσεων και αποτελεσμάτων, με διασφάλιση των αναγκαίων μέσων.
Οι υποδομές για την παρακολούθηση των αποτελεσμάτων προσαρμογής ενδέχεται να έχουν σημαντικές συνέργειες με την έγκαιρη προειδοποίηση.
Βασικά στάδια ανάπτυξης ή επικαιροποίησης στρατηγικών/σχεδίων Εικόνα 1 – Επισκόπηση των προπαρασκευαστικών σταδίων κατά την ανάπτυξη ή επικαιροποίηση της στρατηγικής/σχεδίου προσαρμογής
Πηγή: Ευρωπαϊκή Επιτροπή Στην εικόνα 1 παρουσιάζονται συνοπτικά τα βασικά στάδια της ανάπτυξης ή επικαιροποίησης των στρατηγικών ή σχεδίων προσαρμογής, ενώ στα επόμενα τμήματα παρέχονται πιο λεπτομερείς πληροφορίες.
Στάδιο1:
Καθορισμός του θεσμικού πλαισίου και διασφάλιση της αποδοχής από τα ενδιαφερόμενα μέρη
Το στάδιο 1 των κατευθυντήριων γραμμών θα συμβάλει: — στην προετοιμασία της διαδικασίας για τις στρατηγικές προσαρμογής στην κλιματική αλλαγή, — στη διαμόρφωση θεσμικών πλαισίων στα οποία συμμετέχουν τα σχετικά ενδιαφερόμενα μέρη, — στη διασφάλιση της συμμετοχής των υποεθνικών κυβερνήσεων, — στην κινητοποίηση πόρων για την προσαρμογή στην κλιματική αλλαγή,